ประกาศกรมสรรพสามิตประกาศกรมสรรพสามิตเรื่องหลักเกณฑ์ วิธีการ และเงื่อนไขการคืนภาษีสำหรับสินค้าเครื่องดื่มที่พิสูจน์ได้ว่าเสียหายหรือเสื่อมคุณภาพจนใช้การไม่ได้(ฉบับที่ ๒)พ.ศ. ๒๕๕๕[๑] ด้วยเป็นการสมควรปรับปรุงประกาศกรมสรรพสามิต เรื่อง หลักเกณฑ์วิธีการ และเงื่อนไขการคืนภาษีสำหรับสินค้าเครื่องดื่มที่พิสูจน์ได้ว่าเสียหายหรือเสื่อมคุณภาพจนใช้การไม่ได้เพื่อให้สอดคล้องกับโครงสร้างการแบ่งส่วนราชการกรมสรรพสามิตตลอดจนเพื่อให้การปฏิบัติราชการเป็นไปด้วยความเหมาะสมและมีประสิทธิภาพอาศัยอำนาจตามความในมาตรา ๑๐๔ วรรคสอง แห่งพระราชบัญญัติภาษีสรรพสามิต พ.ศ. ๒๕๒๗อธิบดีกรมสรรพสามิตกำหนดหลักเกณฑ์ วิธีการ และเงื่อนไขไว้ ดังต่อไปนี้ข้อ ๑ ให้ยกเลิกความในข้อ ๒แห่งประกาศกรมสรรพสามิต เรื่อง หลักเกณฑ์วิธีการและเงื่อนไขการคืนภาษีสำหรับสินค้าเครื่องดื่มที่พิสูจน์ได้ว่าเสียหายหรือเสื่อมคุณภาพจนใช้การไม่ได้พ.ศ. ๒๕๕๒ ลงวันที่ ๒๙ พฤษภาคม พ.ศ. ๒๕๕๒ และให้ใช้ความต่อไปนี้แทนข้อ ๒ ให้ผู้ประกอบอุตสาหกรรมที่ประสงค์จะขอรับคืนภาษีสำหรับสินค้าเครื่องดื่มที่พิสูจน์ได้ว่าสินค้านั้นได้เสียหายหรือเสื่อมคุณภาพจนใช้การไม่ได้ยื่นคำขอพร้อมทั้งให้แจ้งรายละเอียดระบุถึงสาเหตุที่สินค้าเกิดความเสียหายหรือเสื่อมคุณภาพตามแบบ ภษ. 01 - 37 และแบบ ภษ. 01 - 38ต่ออธิบดีหรือสรรพสามิตพื้นที่ที่โรงอุตสาหกรรมนั้นตั้งอยู่เพื่อพิจารณาสั่งอนุมัติให้ตรวจสอบและทำลายสินค้านั้นการยื่นคำขอในแต่ละครั้งจะต้องมีสินค้าเครื่องดื่มที่ได้รับความเสียหายหรือเสื่อมคุณภาพมีมูลค่าภาษีครั้งละไม่ต่ำกว่า๕๐,๐๐๐ บาท และไม่เกิน ๕๐๐,๐๐๐ บาทแต่ถ้าประสงค์จะยื่นคำขอคืนภาษีมูลค่าภาษีเครื่องดื่มที่ได้รับความเสียหายหรือเสื่อมคุณภาพมีมูลค่าภาษีต่ำกว่า๕๐,๐๐๐ บาท ให้ยื่นคำขอในครั้งใดก็ได้เพียงครั้งเดียวในรอบระยะเวลาบัญชีข้อ ๒ ให้ยกเลิกความในข้อ ๔ และข้อ ๕แห่งประกาศกรมสรรพสามิต เรื่อง หลักเกณฑ์ วิธีการและเงื่อนไขการคืนภาษีสำหรับสินค้าเครื่องดื่มที่พิสูจน์ได้ว่าเสียหายหรือเสื่อมคุณภาพจนใช้การไม่ได้พ.ศ. ๒๕๕๒ ลงวันที่ ๒๙ พฤษภาคม พ.ศ. ๒๕๕๒ และให้ใช้ความต่อไปนี้แทนข้อ ๔ ให้เจ้าพนักงานสรรพสามิตดังต่อไปนี้เป็นคณะกรรมการตรวจสอบสินค้าที่ขอรับคืนภาษีสำหรับสินค้าเครื่องดื่มที่พิสูจน์ได้ว่าเสียหายหรือเสื่อมคุณภาพจนใช้การไม่ได้ประกอบด้วย(๑) สรรพสามิตพื้นที่ที่โรงอุตสาหกรรมตั้งอยู่ หรือผู้แทน(๒) หัวหน้าฝ่ายบริหารการจัดเก็บภาษีสำนักงานสรรพสามิตพื้นที่ที่โรงอุตสาหกรรมตั้งอยู่ หรือผู้แทน(๓) หัวหน้าฝ่ายกฎหมายสำนักงานสรรพสามิตพื้นที่ที่โรงอุตสาหกรรมตั้งอยู่ หรือผู้แทนเมื่อคณะกรรมการตรวจสอบเครื่องดื่มที่เสียหายหรือเสื่อมคุณภาพจนใช้การไม่ได้แล้วให้ทำบันทึกรายละเอียดไว้สองฉบับมอบให้ผู้ประกอบอุตสาหกรรมหนึ่งฉบับ อีกฉบับหนึ่งมอบให้คณะกรรมการตามข้อ ๕ ดำเนินการต่อไปข้อ ๕ ให้เจ้าพนักงานสรรพสามิตดังต่อไปนี้เป็นคณะกรรมการควบคุมการทำลายสำหรับสินค้าเครื่องดื่มที่เสียหายหรือเสื่อมคุณภาพจนใช้การไม่ได้ประกอบด้วย(๑) หัวหน้าฝ่ายปราบปรามสำนักงานสรรพสามิตพื้นที่ที่โรงอุตสาหกรรมตั้งอยู่ หรือผู้แทน(๒) นักวิชาการสรรพสามิตชำนาญการ หรือนักตรวจสอบภาษีชำนาญการฝ่ายบริหารการจัดเก็บภาษี สำนักงานสรรพสามิตพื้นที่ที่โรงอุตสาหกรรมตั้งอยู่หรือผู้แทน(๓) นักวิชาการสรรพสามิตชำนาญการ หรือเจ้าพนักงานสรรพสามิตชำนาญงานสำนักงานสรรพสามิตพื้นที่สาขาที่โรงอุตสาหกรรมตั้งอยู่ หรือผู้แทนส่วนกรณีไม่มีสรรพสามิตพื้นที่สาขา ให้นักวิชาการสรรพสามิตชำนาญการหรือเจ้าพนักงานสรรพสามิตชำนาญงานสำนักงานสรรพสามิตพื้นที่ที่โรงอุตสาหกรรมตั้งอยู่หรือผู้แทนข้อ ๓ ประกาศนี้ให้ใช้บังคับตั้งแต่วันถัดจากวันออกประกาศเป็นต้นไปประกาศณ วันที่ ๒๘ พฤษภาคม พ.ศ. ๒๕๕๕เบญจา หลุยเจริญอธิบดีกรมสรรพสามิตปริยานุช/ผู้จัดทำ๑๘ กันยายน๒๕๕๕ชาญ/ผู้ตรวจ๒๖ กันยายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๔๐ ง/หน้า ๔๙/๑๔ กันยายน ๒๕๕๕